ΚΑΝΟΝΙΣΜΟΣ (ΕΟΚ) αριθ. 3287/91 ΤΗΣ ΕΠΙΤΡΟΠΗΣ της 11ης Νοεμβρίου 1991 που καθορίζει για τα κράτη μέλη την εκτιμώμενη απώλεια εισοδήματος, το εκτιμώμενο ποσό της πριμοδότησης που καταβάλλεται ανά προβατίνα και ανά αίγα καθώς και το ποσό της δεύτερης προκαταβολής εξαμήνου για την περίοδο εμπορίας 1991

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 5 παράγραφος 6,

Εκτιμώντας:

ότι το άρθρο 5 παράγραφοι 1 και 5 του κανονισμού (ΕΟΚ) αριθ. 3013/89 προβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος και, σε ορισμένες περιοχές των παραγωγών αιγείου κρέατος- ότι οι περιοχές αυτές ορίζονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86 της Επιτροπής της 11ης Απριλίου 1986 που καθορίζει τις ορεινές ζώνες στις οποίες χορηγείται η πριμοδότηση υπέρ των παραγωγών αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3519/86 (4)- ότι το άρθρο 5 παράγραφος 8 του κανονισμού (ΕΟΚ) αριθ. 3013/89 προβλέπει τη δυνατότητα χορήγησης πριμοδότησης σε εκτροφείς προβατινών ορισμένων ορεινών φυλών διαφορετικών από τις επιλέξιμες προβατίνες, σε ορισμένες περιοχές- ότι οι εν λόγω προβατίνες και οι περιοχές αυτές ορίζονται στο παράρτημα του κανονισμού (ΕΟΚ) αριθ. 872/84 του Συμβουλίου (5) με τον οποίο θεσπίζονται οι γενικοί κανόνες σχετικά με τη χορήγηση πριμοδότησης υπέρ των παραγωγών βοείου κρέατος, όπως τροποποιήθηκε τελευταία από τον κανονισμό (ΕΟΚ) αριθ. 1970/87 (6)-

ότι, κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, και προκειμένου να καταστεί δυνατή η χορήγηση της προκαταβολής στους παραγωγούς προβείου και αιγείου κρέατος, πρέπει να υπολογιστεί η προβλεπόμενη απώλεια εισοδήματος λαμβάνοντας υπόψη την προβλεπόμενη εξέλιξη των τιμών αγοράς-

ότι, σύμφωνα με το άρθρο 23 παράγραφος 4 του κανονισμού (ΕΟΚ) αριθ. 3013/89, το ποσό της πριμοδότησης ανά προβατίνα και ανά περιοχή για τους παραγωγούς βαρέων αμνών υπολογίζεται προσωρινά για την περίοδο εμπορίας 1991, πολλαπλασιάζοντας την απώλεια εισοδήματος που αναφέρεται στην παράγραφο 3 του εν λόγω άρθρου επί ένα συντελεστή που εκφράζει για κάθε περιοχή τη μέση ετήσια παραγωγή κρέατος βαρέος αμνού ανά προβατίνα που παράγει τους αμνούς αυτούς, ανά 100 χιλιόγραμμα βάρους σφαγίου- ότι ο συντελεστής για το 1991 δεν έχει ακόμα καθοριστεί λόγω ελλείψεως πλήρων κοινοτικών στατιστικών- ότι, εν αναμονή του καθορισμού αυτού, πρέπει να χρησιμοποιηθεί προσωρινός συντελεστής- ότι, για την περιοχή 1, η απώλεια του εισοδήματος πρέπει να μειωθεί κατά το σταθμισμένο μέσο όρο των μεταβλητών πριμοδοτήσεων που έχουν χορηγηθεί πραγματικά και εκείνων που προβλέπονται για την υπόλοιπη περίοδο 1991 και ότι αυτός ο μέσος όρος υπολογίζεται σύμφωνα με τις διατάξεις του άρθρου 24 παράγραφος 4 του εν λόγω κανονισμού- ότι το άρθρο 23 παράγραφος 4 του ίδιου κανονισμού καθορίζει επίσης, για την περίοδο 1991, το ποσό ανά προβατίνα για τους παραγωγούς ελαφρών αμνών, ανά αίγα και ανά προβατίνα εκτός από προβατίνα που μπορεί να επωφεληθεί της πριμοδοτήσεως, σε 70 % της πριμοδότησης ανά προβατίνα για τους παραγωγούς βαρέων αμνών-

ότι, σύμφωνα με το άρθρο 24 παράγραφος 8 του κανονισμού (ΕΟΚ) αριθ. 3013/89, οι απώλειες του εισοδήματος της Μεγάλης Βρετανίας αφενός (επίπτωση της μη μειωμένης μεταβλητής πριμοδοτήσεως) και της περιοχής Ιρλανδίας - Βορείου Ιρλανδίας αφετέρου, καθώς και οι συντελεστές που εκφράζουν τη μέση ετήσια παραγωγή κρέατος βαρέος αμνού ανά προβατίνα που παράγει τους αμνούς αυτούς, πρόκειται να συγχωνευθούν προοδευτικά σε ενιαία απώλεια εισοδήματος και σε ενιαίους συντελεστές ανάλογα με την πραγματική κατάργηση της μεταβλητής πριμοδότησης στη σφαγή κατά τη διάρκεια κάθε περιόδου-

ότι, σύμφωνα με το άρθρο 23 παράγραφος 5 του κανονισμού (ΕΟΚ) αριθ. 3013/89, για την περίοδο εμπορίας 1991, έχει επιτραπεί στην Ελλάδα να εφαρμόζει το καθεστώς που προβλέπεται στο άρθρο 22 παράγραφος 6 του εν λόγω κανονισμού- ότι πρέπει να προβλεφθεί ότι, μετά από αίτηση των ενδιαφερομένων, μπορεί να πληρωθεί πριμοδότηση ανά προβατίνα ποσού ίσου με την πριμοδότηση που πληρώνεται ανά προβατίνα στην περιοχή 2 για τους παραγωγούς βαρέων αμνών στην Ελλάδα εφόσον οι δικαιούχοι αποδείξουν, προς ικανοποίηση της αρμόδιας αρχής- ότι οι αμνοί των προβατίνων που έχουν στην κατοχή τους δεν έχουν σφαγεί πριν από την ηλικία των δύο μηνών- ότι στην ίδια παράγραφο προβλέπεται επίσης, για την περίοδο εμπορίας 1991, ότι μπορεί να χορηγηθεί πριμοδότηση ανά αίγα ποσού ίσου με το 80 % της πριμοδότησης που πληρώνεται ανά προβατίνα στην περιοχή 2 για τους παραγωγούς βαρέων αμνών στις ζώνες αυτού του κράτους μέλους όταν οι δικαιούχοι αποδείξουν, προς ικανοποίηση της αρμόδιας αρχής, ότι τα ερίφια των αιγών που κατέχουν δεν έχουν σφαγεί πριν από την ηλικία των δύο μηνών-

ότι, κατ' εφαρμογή του άρθρου 8 του κανονισμού (ΕΟΚ) αριθ. 3013/89, το ποσό της πριμοδότησης πρέπει να μειωθεί κατά την επίπτωση επί της βασικής τιμής του συντελεστή που προβλέπεται στην παράγραφο 2 του εν λόγω άρθρου- ότι ο συντελεστής αυτός καθορίστηκε προσωρινά από τον κανονισμό (ΕΟΚ) αριθ. 546/91 της Επιτροπής (7), ο οποίος προβλέπει την εφαρμογή του καθεστώτος περιορισμού της εγγυήσεως στον τομέα του προβείου και αιγείου κρέατος για την περίοδο εμπορίας 1991-

ότι, σύμφωνα με το άρθρο 5 παράγραφος 6 του κανονισμού (ΕΟΚ) αριθ. 3013/89, η ανά εξάμηνο προκαταβολή καθορίζεται σε 30 % του ποσού της προβλεπόμενης πριμοδότησης- ότι σύμφωνα με το άρθρο 4 παράγραφος 3 του κανονισμού (ΕΟΚ) αριθ. 3007/84 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 3107/91 (9), η προκαταβολή καταβάλλεται μόνον εφόσον το ποσό της είναι ίσο ή μεγαλύτερο από ένα Ecu-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εκτιμώμενη διαφορά μεταξύ της τιμής βάσης, μειωμένης κατά την επίπτωση του συντελεστή που προβλέπεται στο άρθρο 8 παράγραφος 2 του κανονισμού (ΕΟΚ) αριθ. 3013/89, και της προβλεπόμενης τιμής αγοράς για την περίοδο εμπορίας 1991, καθορίζεται για τις ακόλουθες περιοχές ως εξής:

(σε Ecu/100 kg)

Περιοχή Διαφορά 1 182,774 2 129,280 - Ιρλανδία-Βόρειος Ιρλανδία 163,319 - Ελλάδα 8,995

Άρθρο 2

1. Το εκτιμώμενο ποσό της πριμοδότησης που καταβάλλεται ανά προβατίνα και ανά περιοχή καθορίζεται ως εξής:

(σε Ecu)

Περιοχή Εκτιμόμενο ποσό της πριμοδότησης που καταβάλλεται ανά προβατίνα Παραγωγοί αμνών βαρείς ελαφρείς 1 15,592 10,914 2 - Ιρλανδία-Βόρειος Ιρλανδία 26,131 18,292 - Υπόλοιπο της περιοχής 2 20,685 14,480 - Ελλάδα: [άρθρο 23, παράγραφος 5 του κανονισμού (ΕΟΚ) αριθ. 3013/89] 20,685 20,685 - Ελλάδα (άλλες προβατίνες) 0,899 0,629

2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη μέλη μπορούν να καταβάλουν στους παραγωγούς καθορίζεται ως εξής:

(σε Ecu)

Περιοχή Προκαταβολή της πριμοδότησης που καταβάλλεται ανά προβατίνα Παραγωγοί αμνών βαρείς ελαφρείς 1 4,678 3,274 2 - Ιρλανδία-Βόρειος Ιρλανδία 7,839 5,488 - Υπόλοιπο της περιοχής 2 6,206 4,344 - Ελλάδα: [άρθρο 23 παράγραφος 5 του κανονισμού (ΕΟΚ) αριθ. 3013/89] 6,206 6,206 - Ελλάδα: (άλλες προβατίνες) - -

Άρθρο 3

1. Το εκτιμώμενο ποσό της πριμοδότησης που καταβάλλεται ανά αίγα και ανά περιοχή στις ζώνες που αναφέρονται στο παράρτημα Ι του κανονισμού (ΕΟΚ) αριθ. 3013/89 και στο άρθρο 1 του κανονισμού (ΕΟΚ) αριθ. 1065/86 καθορίζεται ως εξής:

(σε Ecu)

Περιοχή Εκτιμώμενο ποσό της πριμοδότησης που καταβάλλεται ανά αίγα 2 Υπόλοιπο της περιοχής 2 14,480 - Ελλάδα: [άρθρο 23 παράγραφος 5 του κανονισμού (ΕΟΚ) αριθ. 3013/89] 16,548 - Ελλάδα: (άλλα θηλυκά ζώα) 0,719

2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη μέλη μπορούν να καταβάλουν στους παραγωγούς αιγείου κρέατος που βρίσκονται στις ζώνες που περιγράφονται στην παράγραφο 1, καθορίζεται ως εξής:

(σε Ecu)

Περιοχή Προκαταβολή της πριμοδότησης που καταβάλλεται ανά αίγα 2 Υπόλοιπο της περιοχής 2 4,344 - Ελλάδα: [άρθρο 23 παράγραφος 5 του κανονισμού (ΕΟΚ) αριθ. 3013/89] 4,964 - Ελλάδα: (άλλα θηλυκά ζώα) -

Άρθρο 4

1. Το εκτιμώμενο ποσό της πριμοδότησης που καταβάλλεται ανά προβατίνα, εκτός από τις επιλέξιμες προβατίνες, και ανά περιοχή εντός των ζωνών που αναφέρονται στο παράρτημα του κανονισμού (ΕΟΚ) αριθ. 872/84 καθορίζεται ως εξής:

(σε Ecu)

Περιοχή Εκτιμώμενο ποσό της πριμοδότησης που καταβάλλεται ανά προβατίνα, εκτός από την επιλέξιμη προβατίνα 1 10,914

2. Κατ' εφαρμογή του άρθρου 5 παράγραφος 6 του κανονισμού (ΕΟΚ) αριθ. 3013/89, η προκαταβολή την οποία τα κράτη μέλη μπορούν να καταβάλουν στους εκτροφείς προβατινών, εκτός από τις επιλέξιμες προβατίνες που είναι εγκατεστημένες στις ζώνες που αναφέρονται στην παράγραφο 1, καθορίζεται ως εξής:

(σε Ecu)

Περιοχή Προκαταβολή της πριμοδότησης που καταβάλλεται ανά προβατίνα, εκτός από την επιλέξιμη προβατίνα 1 3,274

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Νοεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 289 της 7. 10. 1989, σ. 1. (2) ΕΕ αριθ. L 163 της 26. 6. 1991, σ. 41. (3) ΕΕ αριθ. L 97 της 12. 4. 1986, σ. 25. (4) ΕΕ αριθ. L 325 της 20. 11. 1986, σ. 17. (5) ΕΕ αριθ. L 90 της 1. 4. 1984, σ. 40. (6) ΕΕ αριθ. L 184 της 3. 7. 1987, σ. 23. (7) ΕΕ αριθ. L 344 της 8. 12. 1990, σ. 23. (8) ΕΕ αριθ. L 283 της 10. 10. 1984, σ. 28. (9) ΕΕ αριθ. L 294 της 25. 10. 1991, σ. 16.